b'\n_START_ARTICLE_\nAr\xc5\xabnas Komka\n_START_PARAGRAPH_\nAr\xc5\xabnas Komka (g. 1954 m. lapkri\xc4\x8dio 14 d. Radvili\xc5\xa1kyje) \xe2\x80\x93 Vilniaus Gedimino technikos universiteto (VGTU) kancleris, VGTU senato narys, VGTU Statybos fakulteto Metalini\xc5\xb3 ir medini\xc5\xb3 konstrukcij\xc5\xb3 katedros docentas.\n_START_SECTION_\nBiografija\n_START_PARAGRAPH_\n1973 m. \xc4\xafstojo \xc4\xaf Vilniaus in\xc5\xbeinerin\xc4\xaf statybos institut\xc4\x85 pramonin\xc4\x97s ir civilin\xc4\x97s statybos specialyb\xc4\x99. 1978 m. baig\xc4\x99s institut\xc4\x85 liko \xc4\x8dia dirbti asistentu. 1986 m. sta\xc5\xbeavosi Kijevo in\xc5\xbeineriniame statybos institute. 1990 m. apgyn\xc4\x97 technikos moksl\xc5\xb3 kandidato laipsn\xc4\xaf. Nuo 1991 m. dirba Vilniaus Gedimino technikos universiteto Metalini\xc5\xb3 konstrukcij\xc5\xb3 katedros vyr. d\xc4\x97stytojas, nuo 1992 m. vyr. asistentas. 1992, 1993 ir 1994 m. sta\xc5\xbeavosi Veimaro universitete universitete. 1994 m. paskirtas VGTU mokslo direkcijos direktoriumi. 1995 m. suteiktas docento vardas. Nuo 1997 m. vasario m\xc4\x97n. VGTU administracijos prorektorius._NEWLINE_Studentams ir magistrantams d\xc4\x97stomos disciplinos: metalin\xc4\x97s ir statybin\xc4\x97s konstrukcijos, metaliniai ir mediniai tiltai._NEWLINE_I\xc5\xa1leido 22 publikacijas lietuvi\xc5\xb3, rus\xc5\xb3, angl\xc5\xb3, kalbomis, i\xc5\xa1 j\xc5\xb3 4 mokomosios literat\xc5\xabros darbai. Para\xc5\xa1\xc4\x97 17 mokslini\xc5\xb3 straipsni\xc5\xb3 ir kit\xc5\xb3 mokslini\xc5\xb3 publikacij\xc5\xb3, dalyvavo 17 \xc5\xa1alies ir tarptautini\xc5\xb3 konferencij\xc5\xb3.'